ไทยติดเชื้อ “โควิด” ใหม่ 230 คน เสียชีวิตเพิ่ม 1 ราย
ไทยติดเชื้อ “โควิด” ใหม่ 230 คน เสียชีวิตเพิ่ม 1 ราย
16 ม.ค. 2564

ศูนย์บริหารสถานการณ์โควิด-19 (ศบค.) รายงานสถานการณ์การแพร่ระบาดของไวรัสโควิด-19 ในประเทศวันนี้ว่าพบผู้ติดเชื้อรายใหม่ 230 ราย ประกอบด้วย ผู้ติดเชื้อในประเทศ 83 ราย ค้นหาผู้ติดเชื้อเชิงรุกในชุมชน 126 ราย ส่วนผู้ที่เดินทางมาจากต่างประเทศ 21 ราย โดยเป็นผู้ที่เข้าสถานที่กักกันที่รัฐจัดให้ทั้งหมด ขณะที่มีผู้เสียชีวิตเพิ่มอีก 1 ราย
สำหรับจำนวนผู้ป่วยยืนยันสะสมในประเทศล่าสุดอยู่ที่ 11,680 ราย แบ่งเป็นผู้ป่วยที่ติดเชื้อภายในประเทศ 6,027 รายและการตรวจคัดกรองเชิงรุก 3,386 ราย ส่วนผู้เดินทางมาจากต่างประเทศ 2,267 ราย โดยมีผู้ป่วยรักษาหายแล้ว8,906 ราย เพิ่มขึ้น 618 ราย ผู้เสียชีวิตเพิ่มขึ้น 1 ราย รวมเสียชีวิตสะสมอยู่ที่ 70 ราย